ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΟΥ ΤΜΗΜΑΤΟΣ ΑΦΕΡΕΓΓΥΟΤΗΤΑΣ ΚΑΙ ΣΥΝΑΦΩΝ ΘΕΜΑΤΩΝ ΝΟΜΟ ΤΟΥ 2020

|  |  |
| --- | --- |
| Προοίμιο.Επίσημη Εφημερίδα της Ε.Ε.: L172,26.6.2019,σ. 18. | Για σκοπούς εναρμόνισης με τα άρθρα 3, 28 και 29 της πράξης της Ευρωπαϊκής Ένωσης με τίτλο «Οδηγία (ΕΕ) 2019/1023 του Ευρωπαϊκού Κοινοβουλίου και του Συμβουλίου της 20ης Ιουνίου 2019 περί πλαισίου για την προληπτική αναδιάρθρωση, την απαλλαγή από τα χρέη και τις ανικανότητες ή την έκπτωση οφειλετών, καθώς και περί μέτρων βελτίωσης των διαδικασιών αυτών, και για την τροποποίηση της Οδηγίας (ΕΕ) 2017/1132 (Οδηγία για την αναδιάρθρωση και την αφερεγγυότητα)», |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. 68(I) του 2020. | 1. Ο παρών Νόμος θα αναφέρεται ως ο περί του Τμήματος Αφερεγγυότητας και Συναφών Θεμάτων (Τροποποιητικός) Νόμος του 2022 και θα διαβάζεται μαζί με τον περί του Τμήματος Αφερεγγυότητας και Συναφών Θεμάτων Νόμο (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί του Τμήματος Αφερεγγυότητας και Συναφών Θεμάτων Νόμοι του 2020 και 2022. |
|  |  |
| Τροποποίηση του άρθρου 2 του βασικού νόμου. | 2. Το άρθρο 2 του βασικού νόμου τροποποιείται ως ακολούθως: |
|  |  |
|  | (α) | Με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών αυτών: |
|  |  |  |
|  |  |  | «“ηλεκτρονικά μέσα” σημαίνει μέσα ηλεκτρονικού μηχανισμού για την επεξεργασία, περιλαμβανομένης της ψηφιακής συμπίεσης, για την αποθήκευση και για την μετάδοση δεδομένων με τη χρήση καλωδίων, ράδιου, οπτικών τεχνολογιών ή οποιουδήποτε άλλου ηλεκτρομαγνητικού μέσου· |
|  |  |  |  |
|  |  | Επίσημη Εφημερίδα της Ε.Ε.: L172,26.6.2019,σ. 18. | “Οδηγία (ΕΕ) 2019/1023” σημαίνει την πράξη της Ευρωπαϊκής Ένωσης με τίτλο “Οδηγία 2019/1023 του Ευρωπαϊκού Κοινοβουλίου και του Συμβουλίου της 20ης Ιουνίου 2019 περί πλαισίου για την προληπτική αναδιάρθρωση, την απαλλαγή από τα χρέη και τις ανικανότητες ή την έκπτωση οφειλετών, καθώς και περί μέτρων βελτίωσης των διαδικασιών αυτών, και για την τροποποίηση της οδηγίας (ΕΕ) 2017/1132 (Οδηγία για την αναδιάρθρωση και την αφερεγγυότητα)”·»· και |
|  |  |  |
|  | (β) | με την προσθήκη στον ορισμό του όρου «Πλαίσιο Αφερεγγυότητας», αμέσως μετά την παράγραφο (στ), της ακόλουθης νέας παραγράφου: |
|  |  |  |
|  |  | «(ζ) | την Οδηγία (ΕΕ) 2019/1023 και οποιαδήποτε άλλη νομοθετική πράξη της Ευρωπαϊκής Ένωσης βάσει της οποίας αρμόδια αρχή ορίζεται το Τμήμα Αφερεγγυότητας·». |
|  |  |
| Τροποποίησητου άρθρου 3του βασικούνόμου. | 3. Το άρθρο 3 του βασικού νόμου τροποποιείται με την αντικατάσταση στο τέλος της επιφύλαξης της υποπαραγράφου (v) της παραγράφου (γ) του σημείου της τελείας με το σημείο της άνω τελείας και την προσθήκη, αμέσως μετά, των ακόλουθων νέων υποπαραγράφων: |
|  |  |  |
|  | «(vi) | τη διασφάλιση και επίβλεψη της πρόσβασης οφειλετών σε εργαλεία έγκαιρης προειδοποίησης και στις σχετικές με αυτά πληροφορίες, σύμφωνα με την Οδηγία (ΕΕ) 2019/1023· |
|  |  |  |
|  | (vii) | τη λήψη μέτρων για τη διασφάλιση της χρήσης ηλεκτρονικών μέσων στις διαδικασίες αναδιάρθρωσης, αφερεγγυότητας και απαλλαγής από χρέη, σύμφωνα με το άρθρο 28 της Οδηγίας (ΕΕ) 2019/1023· |
|  |  |  |
|  | (viii) | τη συλλογή και δημοσίευση στοιχείων αναφορικά με τις διαδικασίες που αφορούν την αναδιάρθρωση, αφερεγγυότητα και απαλλαγή από τα χρέη, τον αριθμό οφειλετών που υπήχθησαν σε τέτοιες διαδικασίες και λοιπά στοιχεία που προβλέπονται από το άρθρο 29 της Οδηγίας (ΕΕ) 2019/1023.». |

Αρ. Φακ. 23.01.063.186-2022

ΝΚ/ΜΕ